গতকালের পর আজ আবারও আবেশ দাশগুপ্তের ১০ বন্ধুকে জিজ্ঞাসাবাদের জন্য তলব করল লালবাজর হোমিসাইড শাখা। এই ঘটনায় একাধিক বিষয় নিয়ে তাদের প্রশ্ন করা হবে বলে মনে করা হচ্ছে। গতকাল ১৪ জনকে দীর্ঘ সময় ধরে জেরা করেছে পুলিস।
 ওয়েব ডেস্ক : গতকালের পর আজ আবারও আবেশ দাশগুপ্তের ১০ বন্ধুকে জিজ্ঞাসাবাদের জন্য তলব করল লালবাজর হোমিসাইড শাখা। এই ঘটনায় একাধিক বিষয় নিয়ে তাদের প্রশ্ন করা হবে বলে মনে করা হচ্ছে। গতকাল ১৪ জনকে দীর্ঘ সময় ধরে জেরা করেছে পুলিস। ৬ নম্বর সানিপার্কের বাড়িতে সেদিন ঠিক কী হয়েছিল? সত্যিই কী পড়ে গিয়ে জখম হয়েছিল আবেশ দাশগুপ্ত? সিসিটিভি ফুটেজ খতিয়ে দেখেই কি দুর্ঘটনা তত্ত্ব খাড়া করেছে পুলিস? এরকম নানা প্রশ্ন উঠে আসছে এই ঘটনায়। কিন্তু, যত দিন গড়াচ্ছে ততই ঘোরালো হচ্ছে পরিস্থিতি। নতুন নতুন তথ্য উঠে আসছে পুলিসের হাতে। আর সেই তথ্যকে সামনে রেখেই সময়ে সময়ে তদন্তে গতি প্রকৃতি পাল্টাচ্ছে।